hu hu hu hu en en hu sv de en en hu hu hu hu it en pt hu hu hu hu hu hu hu hu hu en hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Mi jöhet még a kriptovaluták után? Hogyan bankolunk a jövőben? | FinTechZone
írta NÉMETH MONIKA | 2022. 05. 02. | Digitális pénzügyek, Összes hír
bankszektor | BNPL | digitális transzformáció | fintech | kriptovaluták | metaverzum | neobankok | Startup Safari
Kell-e félnie a bankoknak a fintech cégektől, neobankoktól? Felforgatja-e a CBDC, a metaverzum a bankolást? Hogyan alakulhat át a bankszektor? Ezekre a kérdésekre keresték a válaszokat a Startup Safarin Fábián Gergely (Magyar Nemzeti Bank), Faluvégi Balázs (Magyar Fintech Szövetség), Tengely Márton (Foundation) és Berényi Benjámin (Péntech Solutions).
Mi lesz 2022-ben a legnagyobb kihívás?
Berényi Benjamin: A finanszírozási szegmensben a BNPL (Buy Now Pay Later) a legforróbb trend a nemzetközi színtéren. Amerikában például a lakosság 56 %-a legalább egyszer használta már a szolgáltatást. Benjamin szerint a szolgáltatás szabályozói kezelése rendkívül izgalmas; a jegybankkal már folynak egyeztetések a BNPL szabályozói vetületei kapcsán.
A Buy Now Pay Later ( “Vásárolj most, fizess később!”) szolgáltatás valójában a halasztott fizetés digitális, modernkori formája. A digitális technológiák segítségével a vásárlás folyamatába beépülve azonnal elérhető a halasztott-, vagy részletfizetési lehetőség akár kamatmentesen és azon vásárlók számára is, akik nem rendelkeznek hitelkártyával, vagy más fedezetlen hiteltermékkel.
Fábián Gergely: “Szabályozói oldalról az egyik legnagyobb dilemma, hogy a jegybankok fogják-e vezérelni az innovációt, vagy ők lesznek azok, akik a tradicionális rendszert fenntartják.” Különösen igaz ez a blockchain technológia és a CBDC fókuszba kerülésével. A blockchain az egyik legforróbb kérdés, de azt még nehéz megjósolni, hogy a technológia mikor ér abba az érettségi szakaszba, amikor a pénzügyi rendszert megfelelően tudja kiszolgálni. Amikor eljutunk idáig, az sok kaput fog kinyitni.
Tengely Márton: Egyre erősebb tendencia, hogy a bankok nem csak a mindennapi bankoláshoz kapcsolódó szolgáltatást akarnak nyújtani. Céljuk, hogy az ügyfelek a lehető legtöbb élethelyzetben a banki applikációt használják (pl. szállásfoglalás, ételrendelés, utazás, kriptovalutás vásárlás). Márton arra számít, hogy több bank jelenik meg ilyen típusú szolgáltatásokkal. Hisz abban, hogy a Beyond Banking megközelítés a fintech cégek és a bankok együttműködési lehetőségeit növeli.
A Foundation a Magyar Bankholding egyik műhelye, amelynek fókuszában a digitális bank felépítése áll. A Foundation a magyar pénzügyi szektor történetében egyedülálló kihíváshoz keres kreatív, a pénzügyi szolgáltatások fejlesztésében jártas technológiai szakembereket.
Faluvégi Balázs kiemelte, hogy jövőre várhatóan a wealthtech és a neobankok közeledése eléri a BNPL ezévi forrósági szintjét, melyet a Beyond Banking térhódítása is segíteni fog.
Jön a Mastercard „Buy Now, Pay Later” programja, 2021.09.30.
A Revolut is jön a „Vásárolj most, fizess később” megoldással, 2021.09.07.
Kiszivárgott az Apple következő nagy dobása. Jön a részletfizetési lehetőség, az Apple Pay Later, 2021.07.14.
Mekkora kihívást jelentenek a fintech cégek a bankok számára?
Egyértelmű, hogy a szektor a konszolidáció irányába halad, de hogy ez régiónként, országonként hogyan zajlik le, azt még nem látjuk – mondta Faluvégi Balázs. A kisebb fintech cégek várhatóan önállóan nem tudnak piacon maradni, de akik már ma is sikeresek (pl. N26, Revolut, Nubank), valamekkora szeletet kihasíthatnak a bankok tortájából. Ma már azonban világosan látszik, alapvetően nem fogják a mai bankrendszert felforgatni.
Fábián Gergely a digitalizáció kapcsán a privacy és a bizalom kérdését emelte ki. Felhívta a figyelmet a Digital Euro Survey felmérésre, mely szerint a fogyasztók meghatározó része sem a bankokban, sem a bigtech-ben nem bízik. Ez jelenleg a fintech cégek, neobankok malmára hajtja vizet.
“A bankok fintechesednek, a fintechek bankosodnak. A bankoknak technológiai céggé kell alakulniuk, a fintech cégeknek pedig bankokká”
– tette hozzá az MNB képviselője.
A neobankoknál – a korábbi hurráoptimizmus után – is felmerül a bizalom kérdése – emelte ki Berényi Benjamin. Például a Revolut esetében bizalmi deficitet eredményez a folyamatos áremelés, a szaporodó új díjtételek.
Mikor jöhet el a szuperappok kora Magyarországon? Van rá igény itthon?
A felhasználó részéről erős igény, hogy egyetlen appon belül egyszerűen és a lehető legtöbb, a mindennapi életéhez szükséges szolgáltatást elérjen.
Tengely Márton szerint a szuperappok a jövő bankolásának alapjai. A fő kérdés talán már nem is a felhasználói élmény, hanem az, hogy a fogyasztó számára fontos, lehető legszélesebb szolgáltatási kört melyik szolgáltató biztosítja. Ez lehet akár bank is.
A fintech cégek megjelenése segítette a bankok fejlődését, a bankok elkezdtek digitalizálni, saját fejlesztői kompetenciát építenek ki és ma már szinte minden bank agilis innovációs módszereket követ. Fontos az is, hogy az IT helye a bank működésében átalakult – kiszolgáló szerepből stratégiai területté vált.
Az MNB képviselője arra hívta fel a figyelmet, hogy míg 2010-ben a 10 legnagyobb pénzügyi intézmény tradicionális bank volt, 2022-ben a 10-ből 5 már fizetéstechnológiai cég, fizetési szolgáltató (Visa, Mastercard, Tencent, PayPal és az Ant Financial). Ezek a cégek azok, amelyek a platformosodás előnyeit a legjobban tudják kihasználni.
Így lesz a Revolutból szuperalkalmazás (2022-ben?), 2022.01.18.
Bemutatta a PayPal az új szuperalkalmazását, 2021.09.23.
A legtöbb szuperapp valójában nem szuper, 2021.09.13.
Milyen szerepe lehet a metaverzumnak az életünkben? Átköltözhet a bankolás a metaverzumba?
2010-ben – egy globális felmérés szerint – az időnk 90%-át töltöttük offline térben és mindössze 10%-át az online térben. 2030-ra ez az arány 50-50% lehet. Vajon ebből az időből mennyit töltünk majd a metaverzumban?
A technológia lehetővé tette a metaverzumok létrehozását, a divat pedig felkapta és népszerűvé tette – jegyezte meg Fábián Gergely -, de a metaverzum ma még kiforratlan. Számos üzleti lehetőséget rejt magában, és ha ezek a lehetőségek valóra válnak, a bankolásnak is követnie kell. Ugyanakkor kockázatok is vannak bőven; “A metaverzum ma még vadnyugat.”
A metaverzum sikerét jelentősen meghatározza, hogy a mindennapi életben fontos szolgáltatásokat, élményeket hogyan fogyaszthatjuk ebben a térben. Ma még mindenki azt látja bele a metaverzumba, ami számára fontos – érvelt a Foundation képviselője.
“A metaverzum gyakorlati haszna még nem igazán látszik”
– kapcsolódott be Faluvégi Balázs. A MAFISZ képviselője szerint az alapkérdés az, hogy ez a platform, ökoszisztéma elég erős lesz-e ahhoz, hogy fennmaradjon, hogy az üzleti világ beköltözzön. A bankolás beköltözése, a ma ismert bankolás megváltoztatása csak ezután válik kérdéssé.
Citi GPS Riport: A metaverzum 10 billió dolláros piac is lehet, 2022.04.01.
Megjelent az első “meta-hitel” a metaverzumban. Bővül az új digitális világ, 2022.03.01.
Építkeznek a bankok a metaverzumban. A JPMorgan a Decentralandbe költözött, 2022.02.23.
Divatmárkák versenyeznek a metaverzum meghódításáért, 2022.02.16.
← Decentralizált pénzügyek (DeFi | 10. rész): Bevezetés a decentralizált derivatívák világába Elérhetők a PayTechShow 3.0 videófelvételei →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.